《题钟山新寺 其二》
明代·来复

淮水东边梵刹开，常时花雨散经台。夜龛明月千僧定，春殿香云七佛来。

般若深谈中道秘，醍醐饱饫上方斋。皇仁普覆如天广，欲颂无为愧不才。

作者简介：（?—1391）明僧，江西丰城人，俗姓王，字见心。少出家于邑之西方寺。明内典，通儒术，能诗善文。明初以高僧召至京，与宗泐齐名。洪武二十四年坐胡惟庸党诛。有《蒲庵集》。